জেফ ব্রিজেস
জেফ্রি লিওন "জেফ" ব্রিজেস (ইংরেজি: Jeffrey Leon Bridges; জন্ম ৪ ডিসেম্বর ১৯৪৯) হলেন একজন মার্কিন অভিনেতা, গায়ক, এবং প্রযোজক। তিনি একটি প্রখ্যাত অভিনয় পরিবারে জন্মগ্রহণ করেন এবং প্রথম অভিনয় করেন সি হন্ট (১৯৫৮–৬০) টেলিভিশন ধারাবাহিকে। এই ধারাবাহিক তার বাবা লয়েড ব্রিজেস ও ভাই বিউ ব্রিজেসও অভিনয় করেন। তিনি ২০০৯ সালে ক্রেজি হার্ট চলচ্চিত্রে ওটিস "ব্যাড" ব্লেক ভূমিকায় অভিনয়ের জন্য শ্রেষ্ঠ অভিনেতার জন্য একাডেমি পুরস্কার লাভ করেন। তিনি দ্য লাস্ট পিকচার শো (১৯৭১), থান্ডারবোল্ট অ্যান্ড লাইটফুট (১৯৭৪), স্টারম্যান (১৯৮৪), দ্য কন্টেন্ডার (২০০০), ট্রু গ্রিট (২০১০), এবং হেল অর হাই ওয়াটার (২০১৬) চলচ্চিত্রে তার ভূমিকার জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রের মধ্যে উল্লেখযোগ্য হল ট্রন (১৯৮২), জ্যাগ্‌ড আই (১৯৮৫), দ্য ফ্যাবুলাস বেকার বয়েজ (১৯৮৯), দ্য ফিশার কিং (১৯৯১), ফেয়ারলেস (১৯৯৩), দ্য বিগ লেবোওস্কি (১৯৯৮), সিবিস্কুট (২০০৩), আয়রন ম্যান (২০০৮), ট্রন: লেগ্যাসি (২০১০), এবং দ্য গিভার (২০১৪)।